**Ето кои са победителите в двадесет и петото издание на ФАРА**

*Престижният фестивал се проведе от 5 до 7 юни в Международния конгресен център в Бургас*

През изминалите дни се проведе двадесет и петото издание на най-големия форум на комуникационната индустрия в България – ФАРА. По традиция събитието продължи 3 дни, в които премина както самото журиране на Творческия и Медийния конкурси, така и поредица от лекции и дискусионни панели с експерти от цял свят.

Отличието „Творческа агенция на годината“ спечели агенция HUMAN, последвани от Next DC на второ място и Saatchi&Saatchi на трето място. Победителите бяха лично наградени от Кевин Суонепул, главен изпълнителен директор на The One Club for Creativity, който бе гост-лектор на тазгодишния Фестивал.

В класацията „Медийна агенция на годината“ победител е All Channels Group, следвани от Starcom, част от Publicis Groupe България, а на трето място се класира Next DC. Наградата за „Медийна агенция на годината“ бе лично връчена от д-р Карл У. Джоунс - един от най-награждаваните арт директори в мексиканската реклама, изследовател и преподавател по медии и комуникация.

Тази година наградата за „Рекламодател на годината“ отиде при Върховен комисариат на ООН за бежанците, връчена от Диана Саватева, заместник-кмет "Култура и вероизповедания". Наградата се връчва на база на точките, спечелени от награди и номинации в Творческия и Медийния конкурси. На второ място в класацията застана SOpharmacy, а на трето - Мебели Виденов.

За пръв път в историята на Медийния конкурс бе връчена „Excellence in Media“ – специална награда, която отличава вдъхновяващ пример за индустрията. Наградата беше връчена на агенция All Channels Group за кампанията „Храна за размисъл“.

Тазгодишното издание на ФАРА премина под надслов „Раждат се звезди“, което бе вдъхновение за организаторите за добавянето на изцяло нова награда - „Изгряваща звезда“. В категорията се отличават младите таланти и техния принос към успеха на агенциите, в които работят. Носител на наградата „Изгряваща звезда“ на ФАРА 2025 стана Илона Здравкова, част от екипа на HUMAN. Младият талант беше награден от Чавдар Кенаров, Председател на Българската асоциация на комуникационните агенции.

Водещ на церемонията бе чаровната Карин Околие, български лекоатлет, телевизионен водещ и създател на подкаст.

Всички наградени рекламни форми и кампании по време на ФАРА 2025, както и всички участници в събитията може да бъдат разгледани на <https://www.fara.bg/view-newsbg/126>.

**ФАРА 2025 събира отново заедно рекламната общност благодарение на силната подкрепа от Нова Броудкастинг Груп и НетИнфо.**

**Двадесет и петото издание на Фестивала се осъществява с партньорството на Община Бургас.**

**ФАРА 2025 се осъществява в партньорство с творчески агенции Saatchi & Saatchi Sofia, Publicis Dialog България и агенция за PR и стратегически комуникации MSL Sofia, част от Publicis Groupe България.**

***За ФАРА***

*ФАРА е най-големият рекламен форум и най-престижното събитие на комуникационната индустрия в България. Фестивалът се организира от Българската асоциация на комуникационните агенции. През 2025 година ще се проведе неговото двадесет и пето издание. В лекционната програма на ФАРА през годините са присъствали световноизвестни личности, като Oliviero Toskani, Dave Trott, Hamish McRae, Steve Henry, Oscar Farinetti, Yonathan Dominitz, Jorg Riommi, както и професионалисти – българи с постижения на международно ниво – Антоанета Мечанова, проф. Богдан Драгански, Димитър Караниколов, Александър Калчев и други.*

*Конкурсната програма е отворена за участие на комуникационни агенции, които се състезават в редица категории на Творческия и Медийния конкурси към ФАРА. Агенцията, събрала най-много точки в Творческия конкурс, получава отличието „Творческа агенция на годината“. Отличието „Медийна агенция на годината“ се връчва на агенцията, събрала най-много точки в Медийния конкурс. ФАРА отличава и рекламодателите, като връчва специалната награда „Рекламодател на годината“ на компанията, събрала най-много точки от всички категории в Творческия и Медийния конкурси.*

*БАКА е член на Art Directors Club of Europe, а с това ФАРА е част от системата на конкурси, чийто победители се допускат до участие в ADCE Awards.*

*За повече информация посетете* [*www.fara.bg*](http://www.fara.bg)*.*

***За БАКА***

*Българската асоциация на комуникационните агенции (БАКА) е създадена през 1995 година като независима, доброволна обществена организация. Като браншова организация, БАКА способства за утвърждаването на рекламната дейност като важна и неотменна сфера в модерната пазарната икономика. Асоциацията е пълноправен член на Европейската асоциация на комуникационните агенции (ЕАСА), член на Art Directors Club of Europe. и е съучредител на Националния съвет за саморегулация.*

*БАКА е официален и изключителен представител на „International Festival of Creativity”, обединяващ фестивалите Cannes Lions, Eurobest, Dubai Lynx и Spikes Asia. БАКА организира в България с лиценз наградите за ефективност на маркетинговите комуникации Effie Awards. Асоциацията е организатор на фестивалa ФАРА.*

*Повече за БАКА може да научите на* [*www.baca.bg*](http://www.baca.bg)*.*

***За повече информация:***

*Таня Йорданова*

*Българска асоциация на комуникационните агенции*

*+359 888 061 880;* [*fara@baca.bg*](mailto:fara@baca.bg)*;* [*www.fara.bg*](http://www.fara.bg)

*Ива Григорова*

*Директор PR бизнес, MSL Sofia*

*+359 887 917 267;* [*iva.grigorova@mslgroup.com*](mailto:iva.grigorova@mslgroup.com)

*Габриела Тодорова*

*PR Consultant, MSL Sofia*

*+359 889 202 517;* [*gabriela.todorova@mslgroup.com*](mailto:gabriela.todorova@mslgroup.com)